2003R1943 — ET — 14.02.2005 — 002.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:









▼B

KOMISJONI MÄÄRUS (EÜ) nr 1943/2003,

3. november 2003,

millega sätestatakse nõukogu määruse (EÜ) nr 2200/96 rakenduseeskirjad, mis käsitlevad eeltunnustatud tootjarühmadele toetuse andmist







EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 28. oktoobri 1996. aasta määrust (EÜ) nr 2200/96 puu- ja köögiviljaturu ühise korralduse kohta, ( 1 ) viimati muudetud komisjoni määrusega (EÜ) nr 47/2003, ( 2 ) eriti selle artiklit 48, ning arvestades järgmist: (1) Võttes arvesse viimaste aastate jooksul saadud kogemusi on vaja muuta komisjoni 7. jaanuari 1998. aasta määrust (EÜ) nr 20/98, millega sätestatakse nõukogu määruse (EÜ) nr 2200/96 rakenduseeskirjad, mis käsitlevad eeltunnustatud tootjaorganisatsioonidele toetuse andmist, ( 3 ) viimati muudetud määrusega (EÜ) nr 983/2000. ( 4 ) Selguse ja otstarbekuse huvides tuleks see asendada uue määrusega. (2) Määrus (EÜ) nr 20/98 tuleks seetõttu kehtetuks tunnistada. (3) Määruse (EÜ) nr 2200/96 artiklis 4 sätestatakse, et uutele tootjarühmadele võib anda kuni viis aastat kestva üleminekuperioodi, et täita nimetatud määruse artiklis 11 sätestatud tunnustamise tingimusi. Komisjoni määrusega (EÜ) nr 1432/2003 ( 5 ) kehtestatakse tootjaorganisatsioonidele eeltunnustuse andmise tingimused. (4) Tootjarühmade asutamise soodustamiseks on määruse (EÜ) nr 2200/96 artiklis 14 sätestatud, et liikmesriigid võivad eeltunnustatud tootjarühmadele nende tunnustamisest alates viie aasta jooksul anda kaht liiki toetust, millest üks katab nende asutamise ja haldustoimingute kulud ja teine katab osa tunnustuse saamiseks vajalikest ja tunnustuskavas kirjeldatud investeeringutest. (5) Tootjarühma asutamise ja haldustoimingute kulude katteks ettenähtud toetussüsteemi laitmatu rakendamise hõlbustamiseks peaks antav toetus olema kindlasummaline toetus. Eelarvepiirangute tõttu tuleks kindlasummalisele toetusele kehtestada ülemmäär. Lisaks sellele, arvestades erineva suurusega tootjarühmade erinevaid rahalisi vajadusi, tuleks ülemmäära kohandada vastavalt tootjarühmade turustatavale toodangule. (6) Võrdse kohtlemise tagamiseks kõigile määruse (EÜ) nr 2200/96 artiklis 11 osutatud tootjaorganisatsioonidele ja sama määruse artiklis 14 osutatud tootjarühmadele, tuleks nõukogu 28. oktoobri 1996. aasta määruse (EÜ) nr 2201/96 (puu- ja köögiviljatooteturu ühise korralduse kohta, ( 6 ) viimati muudetud komisjoni määrusega (EÜ) nr 453/2002 ( 7 )) artiklis 2 ja 28. oktoobri 1996. aasta määruse (EÜ) nr 2202/96 (millega kehtestatakse teatavate tsitrusviljade tootjatele ühenduse toetuskava, ( 8 ) viimati muudetud määrusega (EÜ) nr 2699/2000 ( 9 )) artiklis 1 osutatud toetus lisada turustatud toodangu asjakohasele väärtusele nagu sätestatud komisjoni 11. augusti 2003. aasta määruse (EÜ) nr 1433/2003 (milles sätestatakse nõukogu määruse (EÜ) nr 2200/96 üksikasjalikud rakenduseeskirjad seoses rakenduskavade, rakendusfondide ja ühenduse finantsabiga) ( 10 ) artiklis 3. (7) Loodusõnnetused võivad mõnel aastal põhjustada turustatud toodangu järsu vähenemise. Et vältida sellistel juhtudel eeltunnustatud tootjarühmadele antava ühenduse toetuse järsku vähendamist, mis võib ohustada nende tegevust, tuleks toetuse arvutamisel arvesse võetava turustatud toodangu vähenemisele seada piirmäär. See piirmäär tuleks kindlaks määrata eeltunnustatud tootjarühma või selle liikmete õnnetuse aastale eelnenud kolme aasta saagi ja saadud keskmiste hindade põhjal ning kinnitada tasemel, kus võetakse arvesse ilmastikutingimustest põhjustatud normaalset toodangu kõikumist. (8) Käesolevas määruses ettenähtud toetuse nõuetekohaseks kasutamiseks peaks kõnealune liikmesriik kontrollima, kas toetuse andmine on nõuetekohaselt põhjendatud, võttes arvesse võimalikku eelnevat toetust, mida tootjarühmadele on antud rühmade käivitamiseks, ning tootjate liikumist ühest rühmast ja/või organisatsioonist teise. Liikmesriigid peaksid samuti tagama, et käesoleva määruse kohaselt ühenduse poolt rahastatud meetmeid ei rahasta ühendus ega liikmesriik topelt. (9) Ühinemise korral tuleks võimaldada toetuse andmist ühinemise tulemusel tekkinud tootjarühmale selleks, et võtta arvesse uute tootjarühmade rahalisi vajadusi ja et tagada toetuskava nõuetekohane kohaldamine. (10) Käesolevas määruses ettenähtud toetuse andmine tuleks lõpetada, kui liikmesriik on tootjarühma tunnustanud. Kuna investeeringute rahastamine kestab mitu aastat, võib käesoleva määrusega sätestatud investeeringutoetust saavad investeeringud üle kanda määruse (EÜ) nr 2200/96 artiklis 15 nimetatud tegevusprogrammidesse. (11) Määruse (EÜ) nr 2200/96 artikli 14 lõikes 7 sätestatakse erisüsteem Portugali jaoks. Selle erisüsteemi suhtes tuleks ette näha eriskeem. Turustatud toodangu väärtuse määramist käsitlevaid sätteid tuleks loodusõnnetuste korral kohaldada ka Portugali suhtes. (12) Tuleks ette näha range kontrollikord ning hoiatavad sanktsioonid rikkumiste korral, võttes arvesse tootjarühmade suurt vastutust ja neile antud algatusõigust. Lihtsuse ja otstarbekuse huvides tuleks neid sanktsioone kohaldada nagu määruses (EÜ) nr 1433/2003 sätestatud. (13) Käesoleva määrusega ettenähtud meetmed on kooskõlas värske puu- ja köögivilja turu korralduskomitee arvamusega, ning arvestades järgmist: ON VASTU VÕTNUD KÄESOLEVA MÄÄRUSE:







Artikkel 1

Reguleerimisala

Käesoleva määrusega sätestatakse määruse (EÜ) nr 2200/96 artikli 14 lõikes 2 sätestatud toetuse andmine eeltunnustatud tootjarühmadele.

Artikkel 2

Määratlused

1. Käesolevas määruses tähendab “turustatud toodang” tootjarühma liikmete toodangut, mille tooteliigile on antud eeltunnustus ja mis:

i) toimetatakse tootjarühmale ja mis tegelikult müüakse selle vahendusel värskena või töödelduna;

ii) müüakse määruse (EÜ) nr 2200/96 artikli 11 lõike 1 punkti c alapunkti 3 teises ja kolmandas taandes esitatud tingimuste kohaselt tootjarühma loaga.

Toodang hõlmab määruse (EÜ) nr 2201/96 artiklis 2 ja määruse (EÜ) nr 2202/96 artiklis 1 sätestatud toetuse ulatuses, mis tootjarühmad on saanud artiklis 3 osutatud samal aastapikkusel või poole aasta pikkusel võrdlusperioodil.

Turustatud toodangu hulka ei kuulu teiste tootjaorganisatsioonide või -rühmade liikmete toodang, mida turustatakse kõnealuse rühma vahendusel määruse (EÜ) nr 2200/96 artikli 11 lõike 1 punkti c alapunkti 3 teise ja kolmanda taande kohaselt.

2. Käesolevas määruses tähendab “turustatud toodangu väärtus” turustatud toodangu väärtust “tootjarühmast”-järgus või vajaduse korral “pakendatud või ettevalmistatud töötlemata toodet”.

3. Liikmesriigi pädeva asutuse tunnustatud loodusõnnetuse puhul loetakse turustatud toodanguks vähemalt 70 % teoreetilisest keskmisest väärtusest, mis võrdub eeltunnustusega tootjarühmale kuuluva alaga, millel loodusõnnetuse aastal viljeldi kõnealust toodet, korrutatuna keskmise saagi ja keskmise hinnaga

— mille tootjarühm või selle liikmed kõnealuse toote osas loodusõnnetusele eelnenud kolme aasta jooksul on saanud, või

— kui liikmesriik nii otsustab, mille tootjarühm või selle liikmed on samas tootmispiirkonnas loodusõnnetusele eelnenud kolme aasta jooksul on saanud.

Artikkel 3

Tunnustuskavade rahastamine

1. Määruse (EÜ) nr 2200/96 artikli 14 lõike 2 punktis a sätestatud toetus tootjarühma moodustamiseks ja juhtimiseks antakse kindlasummalise toetusena.

2. Lõikes 1 nimetatud toetus määratakse kindlaks igale tootjarühmale turustatud toodangu väärtuse alusel ja:

a) see on esimese, teise, kolmanda, neljanda ja viienda aasta eest vastavalt 5, 5, 4, 3 ja 2 % turustatud toodangu väärtusest kuni 1 000 000 eurot;

b) see on esimese, teise, kolmanda, neljanda ja viienda aasta eest vastavalt 2,5, 2,5, 2,0, 1,5 ja 1,5 % turustatud toodangu väärtusest üle 1 000 000 euro;

c) selle ülemmäär iga tootjarühma kohta on: — 100 000 eurot esimesel aastal, — 100 000 eurot teisel aastal, — 80 000 eurot kolmandal aastal, — 60 000 eurot neljandal aastal, — 50 000 eurot viiendal aastal;

d) mis makstakse — aastaste või poolaastaste osamaksetena iga aasta või poolaasta lõpus tunnustuskava rakendamise eest, või — osamaksetena, mis hõlmavad osa aastasest ajavahemikust juhul, kui tunnustamine toimub määruse (EÜ) nr 2200/96 artikli 11 alusel enne aastase ajavahemiku lõppu.

Punkti d esimeses taandes osutatud osamaksete arvutamisel võivad liikmesriigid turustatud toodanguna käsitada toodangut, mis vastab muule ajavahemikule kui see, mida käsitleb kõnealune osamakse, kui see on kontrolli jaoks vajalik. Ajavahemik, mille osas kasutatud ajavahemik ei lange kokku, peab olema lühem kui tegelik ajavahemik.

▼M2

3. Lõikes 2 osutatud eurodes antud summadele kohaldatav vahetuskurss on viimane Euroopa Keskpanga poolt avaldatud vahetuskurss enne selle perioodi esimest päeva, mille ulatuses asjaomased toetused on määratud.

▼M1

Artikkel 4

Tunnustamiseks vajalikud investeeringutoetused

▼B

1. ►M1 Et katta osa määruse (EÜ) nr 1432/2003 artiklis 16 nimetatud tunnustuskavas kirjeldatud meetmete rakendamisega seotud investeerimiskulusid, saadakse määruse (EÜ) nr 2200/96 artikli 14 lõike 2 punktis b sätestatud toetust:

a) otsese kapitalitoetusena või

b) kaudselt krediidiasutuste kaudu eritingimustega laenuna.

◄

Nende hulka ei kuulu investeeringud, mis võivad kahjustada konkurentsi tootjaorganisatsiooni muu majandustegevuse puhul.

2. Otseselt või kaudselt tootjaorganisatsiooni muud majandustegevust soodustavaid investeeringuid rahastatakse proportsionaalselt sellega, kuidas neid kasutatakse eeltunnustusega seotud sektorite ja toodete puhul.

Artikkel 5

Abitaotlus

1. Iga tootjarühm esitab ühe taotluse artiklites 3 ja 4 osutatud toetuse kohta kolme kuu jooksul pärast iga artikli 3 lõike 2 punktis d osutatud aastase ajavahemiku lõppu.

2. Kõikidele toetusetaotlustele lisatakse tootjarühma kirjalik avaldus selle kohta, et:

a) organisatsioon täidab kõiki määruste (EÜ) nr 2200/96 ja (EÜ) nr 1432/2003 ning käesoleva määruse tingimusi;

b) organisatsioon ei ole saanud, ei saa ega hakka tulevikus saama otsest ega kaudset ühenduse ega riigi topelttoetust nende meetmete ja/või tegevuste rahastamiseks, milleks käesoleva määruse alusel antakse ühenduse raha.

3. Liikmesriigid maksavad toetuse kuue kuu jooksul pärast täieliku taotluse laekumist.

Artikkel 6

Kõlblikkus

Liikmesriigid annavad hinnangu tootjarühmade abikõlblikkusele käesoleva määruse alusel, et teha kindlaks, kas toetus on nõuetekohaselt põhjendatud, võttes arvesse kõnealuse tootjarühma liikmeks olevatele tootjaorganisatsioonidele või -rühmadele varem antud riigitoetuse tingimusi ja andmise kuupäeva ning liikmete liikumist tootjaorganisatsioonide ja tootjarühmade vahel.

Artikkel 7

Ühenduse abi

Liikmesriikide kulutuste eest seoses artiklites 3 ja 4 osutatud toetusega on õigus saada toetust EAGGFi arendusrahastult.

Artikkel 8

Ühenduse panus

1. Ühenduse panus artiklis 3 osutatud toetuse maksmisel on:

— 75 % nõukogu määruse (EÜ) nr 1260/1999 ( 11 ) artiklis 1 osutatud eesmärkidega 1 ja 2 hõlmatud piirkondade riiklikest kulutustest, mis vastavad toetuse saamise tingimustele,

— 50 % teiste piirkondade riiklikest kulutustest, mis vastavad toetuse saamise tingimustele.

2. ►M1 Ühenduse osa artiklis 4 osutatud toetuse puhul väljendatuna kapitalitoetuse või selle ekvivalendi protsendina ei tohi artiklis 4 osutatud abikõlblikke investeerimiskulutusi ületada:

— 50 % määruse (EÜ) nr 1260/1999 artiklis 1 osutatud eesmärkidega 1 ja 2 hõlmatud piirkondades,

— 30 % teistes piirkondades.

◄

Asjaomased liikmesriigid peavad kohustuma kandma vähemalt 5 % artiklis 4 nimetatud investeerimiskuludest, mis vastavad toetuse saamise tingimustele.

Toetuse saajad maksavad artiklis 4 nimetatud ja toetuse saamise tingimustele vastavatest investeerimiskulutustest vähemalt:

— 25 % määruse (EÜ) nr 1260/1999 artiklis 1 osutatud eesmärkidega 1 ja 2 hõlmatud piirkondades,

— 45 % teistes piirkondades.

Artikkel 9

Ühinemised

1. Käesoleva määruse artiklites 3 ja 4 ettenähtud toetust võib anda või selle andmist jätkata määruse (EÜ) nr 1432/2003 kohaselt eeltunnustatud tootjarühmadele, mis asutatakse selle määruse kohaselt eeltunnustatud tootjarühma ja ühe või mitme järgmise rühma või organisatsiooni ühinemisel:

a) üks või mitu määruse (EÜ) nr 1432/2003 alusel eeltunnustatud tootjarühma;

b) üks või mitu määruse (EÜ) nr 2200/96 alusel eeltunnustatud tootjaorganisatsiooni.

2. Lõike 1 kohaselt makstava toetuse arvutamiseks asendab ühinemise tulemusena asutatud tootjaorganisatsioon ühinevad rühmad või organisatsioonid.

Artikkel 10

Tunnustamise tagajärjed

1. Artiklites 3 ja 4 sätestatud toetuse andmine lõpetatakse, kui tunnustus on antud.

2. Kui tegevusprogramm esitatakse komisjoni määruse (EÜ) nr 1433/2003 alusel, tagavad liikmesriigid, et tunnustuskava alusel rahastatavaid meetmeid ei rahastata topelt.

3. Artiklis 4 nimetatud investeerimiskulude toetust saavad investeeringud võib üle kanda tegevusprogrammidesse, kui need on määruse (EÜ) nr 1433/2003 kohased.

Artikkel 11

Eriklauslid Portugali puhul

Kui Portugali ametiasutused tõendavad, et Portugalis on tootjarühmadele käesoleva määruse alusel makstav toetus teataval aastal väiksem kui on sätestatud määruse (EÜ) nr 2200/96 artikli 14 lõikes 7, suurendatakse artikli 3 lõikes 2 sätestatud toetust nii, et see on mainitud artikli 14 kohane.

Portugali asutuste tunnustatud loodusõnnetuse puhul kohaldatakse määruse (EÜ) nr 2200/96 artikli 14 lõike 7 osas kasutatava turustatud toodangu arvutamiseks käesoleva määruse artikli 2 lõiget 3.

Artikkel 12

Kontroll

Ilma et see piiraks määruse (EÜ) nr 2200/96 VI jaotise kohaselt tehtavaid kontrolle, kontrollivad liikmesriigid asjaomaseid tootjarühmasid, et tagada artiklites 3 ja 4 osutatud toetuse saamise tingimuste täitmine.

Artikkel 13

Abi tagasinõudmine ja sanktsioonid

Määruse (EÜ) nr 1433/2003 artiklis 24 sätestatud abi tagasinõudmist ja sanktsioone kohaldatakse juhul, kui käesoleva määruse artiklile 12 vastavalt ilmneb, et:

a) turustatud toodangu väärtus on väiksem kui artiklis 3 osutatud toetuse arvutamisel kasutatud summa;

b) käesolevas määruses ettenähtud toetust on kasutatud viisil, mis ei ole kohaldatavate sätete või heakskiidetud tunnustuskava kohane.

Artikkel 14

Kehtetuks tunnistamine

Määrus (EÜ) nr 20/98 tunnistatakse kehtetuks.

Viiteid kehtetuks tunnistatud määrustele käsitatakse viidetena käesolevale määrusele.

Artikkel 15

Jõustumine

Käesolev määrus jõustub kolmandal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.